**VÝZVA NA PREDKLADANIE ŽIADOSTÍ O NENÁVRATNÝ FINANČNÝ PRÍSPEVOK z programu rozvoja vidieka**

**slovenskej republiky 2014 – 2022**

**Číslo výzvy: 54/PRV/2022 – Aktualizácia č. 1**

Pôdohospodárska platobná agentúra, Hraničná 12, 815 26 Bratislava, IČO: 30 794 323 (ďalej len „PPA“) ako poskytovateľ nenávratného finančného príspevku z Programu rozvoja vidieka SR 2014 - 2022 (ďalej len „PRV“) vyhlasuje v zmysle ustanovení § 17 zákona č. 292/2014 Z.z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov (ďalej len „zákon č. 292/2014 Z.z. o príspevku poskytovanom z EŠIF“) a v súlade s platnou Príručkou pre žiadateľa o poskytnutie nenávratného finančného príspevku z PRV, ktorá je zverejnená na webovom sídle poskytovateľa: <https://www.apa.sk/prv-2014-2020-prirucka-pre-ziadatela> (ďalej len „Príručka“) **výzvu na predkladanie Žiadostí o poskytnutie nenávratného finančného príspevku z PRV** (ďalej len „výzva“)

|  |  |  |  |
| --- | --- | --- | --- |
| **pre opatrenie:** | **6** | **–**  | **Rozvoj poľnohospodárskych podnikov a podnikateľskej činnosti** |
| **podopatrenie:** | **6.1** | **–**  | **Pomoc na začatie podnikateľskej činnosti pre mladých poľnohospodárov** |

**Typ výzvy: uzavretá**

**Dátum vyhlásenia výzvy: 31. 3. 2022**

**Dátum uzavretia výzvy: 30. 9. 2022**

# Formálne náležitosti výzvy

## Kontaktné údaje poskytovateľa a spôsob komunikácie s poskytovateľom

Informácie je možné získať na:

tel. č. +421918612429

e–mail: info@apa.sk

alebo na adrese kancelárie generálneho riaditeľa PPA, Hraničná 12, 815 26 Bratislava.

V procese konania o žiadosti o nenávratný finančný príspevok z PRV (ďalej len „ŽoNFP“) sa neposkytujú informácie o stave vyhodnocovania žiadostí. O konečnom výsledku vyhodnotenia ŽoNFP bude PPA žiadateľa písomne informovať. Odpovede poskytnuté žiadateľovi telefonicky ústnou formou, pokiaľ neboli spracované do písomnej podoby, nemožno považovať za právne záväzné, a nemožno sa na ne odvolať. Zo strany PPA a Ministerstva pôdohospodárstva a rozvoja vidieka SR sa neposkytuje individuálne poradenstvo k vyhlásenej výzve.

Informácie k aktuálne vyhláseným výzvam PRV poskytuje Národná sieť rozvoja vidieka SR, ktorej hostiteľským orgánom je Agentúra pre rozvoj vidieka v Nitre. Plánované informačné aktivity sú uvedené na nasledovnom odkaze: <https://www.nsrv.sk/?pl=58>

Bezplatnú asistenciu pri podávaní ŽoNFP poskytuje Agentúra pre rozvoj vidieka, a to vo forme:

* asistencie pri spracovaní ŽoNFP v prípade poskytnutia všetkých relevantných dokumentov zo strany žiadateľa, vrátane povinných príloh,
* formálnej kontroly príloh ŽoNFP,
* asistencie pri podaní ŽoNFP online cez slovensko.sk

V prípade záujmu o túto službu je potrebné si vopred dohodnúť termín stretnutia:

 Agentúra pre rozvoj vidieka : Akademická 4, 949 01 Nitra

 **Kancelária asistencie pri podaní ŽoNFP**

Ing. Ingrida Šranková, PhD.

Tel. kontakt: 0908 290 667

e-mail: srankova@arvi.sk

## Časový harmonogram konania o ŽoNFP

|  |  |
| --- | --- |
| **Podávanie a prijímanie ŽoNFP** | od 1. 7. 2022 do 30. 9. 2022 |
| **Konanie o ŽoNFP** | Konanie o ŽoNFP začína doručením ŽoNFP. Konanie o ŽoNFP končí dňom vydania Rozhodnutia o schválení/neschválení ŽoNFP, resp. zastavení konania. |
| Celková lehota do vydania rozhodnutia o schválení/neschválení ŽoNFP zahŕňa administratívnu kontrolu, hodnotenie a výber ŽoNFP a vydanie rozhodnutia. Lehoty konania o ŽoNFP sa odvíjajú od počtu podaných ŽoNFP. |
| **Vystavenie potvrdenia o registrácii ŽoNFP** | **V prípade, ak bude podaných menej ako 101 ŽoNFP** : do 70 pracovných dní od posledného možného dátumu na doručenie ŽoNFP elektronicky prostredníctvom Ústredného portálu verejnej správy. Táto lehota sa zvýši o 30 pracovných dní za každých 200 prijatých ŽoNFP oproti základným 100 ŽoNFP. |
| **Výber ŽoNFP** | **V prípade, ak bude podaných menej ako 101 ŽoNFP**: do 40 pracovných dní od vystavenia potvrdenia o registrácii ŽoNFP za všetky prijaté ŽoNFP. Táto lehota na zabezpečenie výberu sa zvýši o 30 pracovných dní za  každých 200 prijatých ŽoNFP oproti základným 100 ŽoNFP. |
| **Vydanie rozhodnutia o schválení/neschválení ŽoNFP** | **V prípade, ak bude podaných menej ako 101 ŽoNFP:** do 30 pracovných dní od uskutočnenia výberu. Táto lehota sa zvýši o 20 pracovných dní o každých 200 prijatých ŽoNFP oproti základným 100 ŽoNFP. |

## Indikatívna výška finančných prostriedkov určených na vyčerpanie vo výzve sa člení na menej rozvinuté regióny (mimo Bratislavského kraja - v stĺpci MRR) a ostatné regióny (Bratislavský kraj - v stĺpci OR)

|  |  |  |
| --- | --- | --- |
| **Spolu indikatívna výška finančných prostriedkov (v EUR)** | **Indikatívna výška finančných prostriedkov za MRR (v EUR)** | **Indikatívna výška finančných prostriedkov za OR (v EUR)** |
| **28 950 000,00** | 27 648 400,00  | 1 301 600,00  |

## Indikatívna výška finančných prostriedkov určených na vyčerpanie vo výzve predstavuje 28 950 000,00 EUR v členení

|  |  |  |
| --- | --- | --- |
| **zdroj EPFRV + štátny rozpočet** | **menej rozvinuté regióny** | **viac rozvinutý región/ostatné regióny** |
| **EPFRV**  | (75%)  | 20 736 300,00  | (53%)  | 689 848,00  |
| **štátny rozpočet**  | (25%)  | 6 912 100,00  | (47%)  | 611 752,00  |
| **Spolu** | **27 648 400,00**  | **1 301 600,00**  |

## Výška oprávnených výdavkov (podpory) na jeden projekt

* Menej rozvinuté regióny (mimo Bratislavského kraja): 50 000 EUR
* Ostatné regióny (Bratislavský kraj): 50 000 EUR

## Miesto a spôsob podania ŽoNFP

ŽoNFP vrátane príloh sa podávajú výlučne elektronicky prostredníctvom formulára ŽoNFP zverejneného na portáli [Slovensko.sk](https://www.slovensko.sk/sk/najst-sluzbu?CurrentPage=1&InstitutionName=P%c3%b4dohospod%c3%a1rska+platobn%c3%a1+agent%c3%bara)

V zmysle zákona o e-Governmente sa listinné doručenie ŽoNFP nahradzuje výlučne elektronickým doručením prostredníctvom Ústredného portálu verejnej správy (ďalej aj „ÚPVS“) do elektronickej schránky PPA (na adrese [www.slovensko.sk](https://www.slovensko.sk/sk/najst-sluzbu?CurrentPage=1&InstitutionName=P%c3%b4dohospod%c3%a1rska+platobn%c3%a1+agent%c3%bara), služba zriadená pre takéto podanie „Podávanie žiadosti o nenávratný finančný príspevok; č. 54/PRV/2022; podopatrenie 6.1, Pôdohospodárska platobná agentúra;“).

Pre zabezpečenie plne elektronickej komunikácie vo vzťahu k ŽoNFP je potrebné aby žiadateľ mal aktivovanú elektronickú schránku na doručovanie.

Právnické osoby, zapísané v obchodnom registri, majú schránky zriadené a aktivované automaticky.

Fyzická osoba - podnikateľ musí mať zriadenú schránku a musí byť aktivovaná na doručovanie.

Žiadateľ postupuje pri predložení ŽoNFP do elektronickej schránky nasledovne:

* **od 1. 7. 2022** vyplní zverejnený formulár ŽoNFP na portáli [**slovensko.sk**](https://www.slovensko.sk/sk/najst-sluzbu?CurrentPage=1&InstitutionName=P%c3%b4dohospod%c3%a1rska+platobn%c3%a1+agent%c3%bara)**;**
* autorizuje[[1]](#footnote-1) **formulár ŽoNFP**, resp. aj prílohy, vyžadujúce autorizáciu, kvalifikovaným elektronickým podpisom;
* autorizácia formuláru ŽoNFP a príloh, vyžadujúcich autorizáciu kvalifikovaným elektronickým podpisom, prebieha priamo **v prostredí ÚPVS;**
* autorizovaný formulár ŽoNFP, resp. aj prílohy, vyžadujúce autorizáciu, **spoločne s ostatnými prílohami** odošle do elektronickej schránky PPA, tzn. žiadateľ povinné prílohy k ŽoNFP zasiela do elektronickej schránky PPA súčasne s formulárom ŽoNFP.  V prípade prekročenia maximálnej kapacity elektronicky odoslanej správy (50 MB), zasiela doposlaním príloh prostredníctvom služby „Doposlanie príloh k ŽoNFP“.
* v prípade, ak formulár ŽoNFP a prílohy k formuláru ŽoNFP **presahujú maximálnu kapacitu elektronicky odoslanej správy (50 MB)**, žiadateľ zasiela cez portál [**slovensko.sk**](https://www.slovensko.sk/sk/najst-sluzbu?CurrentPage=1&InstitutionName=P%c3%b4dohospod%c3%a1rska+platobn%c3%a1+agent%c3%bara) formulár ŽoNFP a prílohy k formuláru ŽoNFP do elektronickej schránky PPA podľa poradia uvedenom v časti „C“ formuláru ŽoNFP, pričom  prednostne prikladá prílohy označené vo formulári ŽoNFP ako povinné[[2]](#footnote-2)až do naplnenia kapacity elektronicky odoslanej správy (50 MB).
	1. Zvyšné prílohy (tie, ktoré nebudú súčasťou odoslanej ŽoNFP prostredníctvom portálu slovensko.sk) žiadateľ zasiela v elektronickej forme cez portál [**slovensko.sk**](https://www.slovensko.sk/sk/najst-sluzbu?CurrentPage=1&InstitutionName=P%c3%b4dohospod%c3%a1rska+platobn%c3%a1+agent%c3%bara) prostredníctvom služby „Doposlanie príloh k ŽoNFP“. Maximálna kapacita elektronicky odoslaného doposlania je 35 MB. Službu doposlania je možné využiť viacnásobne. Pre správnu identifikáciu a priradenie doposlaní k odoslanému formuláru ŽoNFP je potrebné v doposlaniach príloh uviesť údaj „MessageID“ z Technických informácií o správe odoslaného formuláru ŽoNFP[[3]](#footnote-3).
	2. V prípade splnomocnenia osoby splnomocnenej zastupovať žiadateľa podpisovaním ŽoNFP, resp. relevantných dokumentov, je potrebné priložiť k formuláru ŽoNFP elektronicky autorizovanú prílohu: úradne overené splnomocnenia. Ak nie je možné túto prílohu autorizovať, žiadateľ zasiela sken prílohy a zároveň doručí originál prílohy (overené podpisy) na PPA v listinnej podobe.

Adresa na doručovanie týchto dokumentov v listinnej podobe:

Pôdohospodárska platobná agentúra

Hraničná 12

815 26 Bratislava

Tieto dokumenty v listinnej podobe je možné predložiť jedným z nasledovných spôsobov (vždy na vyššie uvedenú adresu):

* osobne na podateľňu v čase v pondelok – štvrtok od 8.00 do 15.00 hod a v piatok od 8.00 do 12.00 hod.
* doporučenou poštou
* inou prepravou (napr. zaslanie prostredníctvom kuriéra)

V ľavom hornom rohu obálky/balíka žiadateľ uvedie číslo tejto výzvy, názov žiadateľa, IČO a v ľavom dolnom rohu obálky/balíka žiadateľ uvedie nápis „Neotvárať“.

V prípade zaslania týchto dokumentov poštou alebo kuriérom deň odovzdania na takúto prepravu nesmie byť neskorší ako je deň uzavretia výzvy (rozhodujúca je pečiatka pošty/kuriéra na obálke, v ktorej sa dokumentácia doručuje). PPA akceptuje uvedený dátum (obmedzuje maximálnu prípustnú lehotu prostredníctvom poštovej alebo inej prepravy dokumentácie) iba v prípade, ak takto podaná dokumentácia bola prijatá z pošty podateľňou ústredia PPA najneskôr do 7. pracovného dňa (vrátane dňa podania na pošte) od dátumu stanoveného ako posledný deň prijímania ŽoNFP (uzavretia výzvy). V prípade osobného doručenia deň fyzického doručenia tejto dokumentácie na adresu PPA uvedenú vyššie nesmie byť neskorší ako je deň uzavretia výzvy.

## Ďalšie formálne náležitosti

1.7.1 Žiadateľ môže v rámci tejto výzvy podať len 1 ŽoNFP.

1.7.2 Ilustračný vzor „Formulára ŽoNFP“ tvorí prílohu č. 1 tejto výzvy.

1.7.3. Žiadateľ je v zmysle § 19 ods. 4 zákona 292/2014 Z.z. o  príspevku poskytovanom z EŠIF povinný predložiť ŽoNFP riadne, včas a vo forme určenej poskytovateľom vo výzve.

* **ŽoNFP vrátane príloh je predložená riadne**, ak je Formulár ŽoNFP vyplnený elektronicky v slovenskom jazyku a jej prílohy sú vypracované v slovenskom jazyku a písmom, umožňujúcim rozpoznanie textu, t.j. tak, aby bolo možné objektívne posúdenie obsahu ŽoNFP. V prípade príloh, predložených v inom ako slovenskom jazyku, musí byť priložený úradne overený preklad do slovenského jazyka. Preklad do slovenského jazyka sa nevyžaduje v prípade príloh, ktoré sú originálne vyhotovené v českom jazyku.
* **ŽoNFP** **je predložená včas**, ak je preukázateľne elektronicky podaná do elektronickej schránky PPA, a to najneskôr do dátumu uzatvorenia výzvy[[4]](#footnote-4).
* **ŽoNFP je predložená v určenej forme**, ak je formulár ŽoNFP vyplnený (v zmysle podmienok uvedených vo formulári ŽoNFP, ktorého ilustračný vzor je prílohou č. 1 výzvy) a zároveň formulár ŽoNFP a prílohy ŽoNFP (vo formáte určenom vo formulári ŽoNFP) sú predložené v elektronickej podobe prostredníctvom ÚPVS ([slovensko.sk](https://www.slovensko.sk/sk/najst-sluzbu?CurrentPage=1&InstitutionName=P%c3%b4dohospod%c3%a1rska+platobn%c3%a1+agent%c3%bara)) do elektronickej schránky PPA podľa pokynov uvedených v bode [1.6](#_Miesto_podania_ŽoNFP) tejto výzvy. ŽoNFP musia byť kvalifikovaným elektronickým podpisom podpísané štatutárnym orgánom žiadateľa (v prípade právnickej osoby v súlade s oprávnením konať za ňu) alebo osobou úradne splnomocnenou štatutárnym orgánom žiadateľa. **V prípade žiadateľov, zapísaných v Obchodnom registri SR, musí byť ŽoNFP podpísaná oprávnenou osobou v súlade s podmienkami konania v mene spoločnosti uvedenými v Obchodnom registri SR. Podpísaný formulár ŽoNFP je jednou z podmienok doručenia ŽoNFP v určenej forme.** Aby bolo možné ŽoNFP elektronicky podpísať, je potrebné disponovať príslušným hardvérom, softvérom a aktivovanou elektronickou schránkou.

**V prípade, že ŽoNFP nebola predložená riadne, včas alebo v určenej forme, PPA konanie zastaví a vydá Rozhodnutie o zastavení konania v zmysle § 20 ods. 1 písm. c) zákona 292/2014 Z.z. o  príspevku poskytovanom z EŠIF.**

1.7.4 Ak vzniknú v rámci administratívneho overenia pochybnosti o pravdivosti alebo úplnosti ŽoNFP alebo jej príloh, PPA tieto pochybnosti oznámi elektronicky žiadateľovi a vyzve ho, aby sa k nim vyjadril s riadnym poučením následkov v prípade nedoplnenia, resp. neodstránenia pochybností v požadovanom rozsahu a stanovenej lehote. Lehota na vyjadrenie/doplnenie nesmie byť kratšia ako 5 pracovných dní od doručenia oznámenia; tento postup sa použije aj v prípade, ak ŽoNFP bola podaná v elektronickej forme a príloha k formuláru ŽoNFP (splnomocnenie, ktoré nie je možné elektronicky autorizovať) nie je doručená podľa ustanovení v bode 1.6 tejto výzvy;

1.7.5 V prípade, že žiadateľ nedoplní ŽoNFP alebo neodstráni tieto pochybnosti o pravdivosti alebo úplnosti ŽoNFP v stanovenej lehote, PPA v zmysle § 20, ods. 2 zákona 292/2014 Z.z. o príspevku poskytovanom z EŠIF konanie zastaví a vydá Rozhodnutie o zastavení konania;

1.7.6 PPA registruje len kompletné ŽoNFP, t.j. ŽoNFP, ktoré obsahujú všetky povinné prílohy, uvedené vo formulári ŽoNFP, v časti „C Povinné prílohy projektu pri podaní Žiadosti“ s výnimkou príloh, pri ktorých je vo formulári ŽoNFP uvedený iný možný dátum predloženia na PPA. V prípade nesplnenia týchto podmienok (ani po možnosti doplnenia na základe § 19 ods. 5 zákona 292/2014 Z.z. o príspevku poskytovanom z EŠIF) PPA konanie o ŽoNFP zastaví a vydá Rozhodnutie o zastavení konania v zmysle § 20 ods. 2 zákona 292/2014 Z.z. o príspevku poskytovanom z EŠIF;

1.7.7 V prípade, ak žiadateľ predložil ŽoNFP, ktorú považuje za nesprávnu, resp. z iných dôvodov na strane žiadateľa nemá záujem o zahájenie konania o predmetnej ŽoNFP, môže žiadateľ požiadať poskytovateľa o späťvzatie takejto ŽoNFP. O späťvzatie ŽoNFP môže žiadateľ požiadať kedykoľvek počas konania o ŽoNFP, t.j. do vydania rozhodnutia o ŽoNFP zo strany poskytovateľa. Ak žiadateľ vezme svoju ŽoNFP späť pred vydaním rozhodnutia, PPA podľa § 20 ods. 1 písm. a) zákona č. 292/2014 Z.z. o príspevku poskytovanom z EŠIF vydá rozhodnutie o zastavení konania.

#  Podmienky poskytnutia NFP

## Oprávnenosť žiadateľa (prijímateľa)

* + 1. **Mladý poľnohospodár** – fyzická alebo právnická osoba (mikropodnik alebo malý podnik v zmysle odporúčania Komisie 2003/361/ES), ktorá v čase podania ŽoNFP nemá viac ako 40 rokov (t.j. nedosiahla 41 rokov), má zodpovedajúce profesijné zručnosti a schopnosti a prvýkrát zakladá poľnohospodársky podnik ako jeho najvyšší predstaviteľ, resp. začína pôsobiť v poľnohospodárskom podniku[[5]](#footnote-5) ako jeho najvyšší predstaviteľ.

V prípade žiadateľa, ktorým je právnická osoba, musí definíciu mladého poľnohospodára spĺňať ten, kto podnik zakladá, ovláda a zároveň vedie, resp. ak podnik nezaložil, ovláda ho a vedie t.j. má rozhodovacie právomoci týkajúce sa riadenia, zisku a finančného rizika a jeho majetkový podiel na danom podniku je min. 2/3.

Príručka EK pre používateľov k definícii MSP tvorí **prílohu č. 7** tejto výzvy.

**Dátumom začatia pôsobenia** je dátum, keď žiadateľ dokončí úkony súvisiace so začatím pôsobenia v poľnohospodárskom podniku ako jeho najvyšší predstaviteľ. Ide o úkony spojené so založením poľnohospodárskeho podniku, resp. s ustanovením žiadateľa ako najvyššieho predstaviteľa podniku, t.j. **za dátum začatia pôsobenia v podniku sa považuje dátum založenia podniku** (ktorého sa týka ŽoNFP) **mladým farmárom, resp. dátum ustanovenia mladého farmára za najvyššieho predstaviteľa v existujúcom poľnohospodárskom podniku, ktorého sa týka ŽoNFP**. Potvrdenie o oprávnení podnikať, resp. status najvyššieho predstaviteľa poľnohospodárskeho podniku žiadateľ preukazuje pri podaní ŽoNFP.

**Mladý poľnohospodár** je predstaviteľom poľnohospodárskeho podniku s výrobným potenciálom, meraným štandardným výstupom, od 10 000 € (vrátane) do 50 000 € (vrátane).

**Štandardný výstup poľnohospodárskeho podniku**predstavuje súčet štandardných výstupov každej komodity, ktorú daný podnik obhospodaruje. Preukazuje sa na IČO žiadateľa evidovaného v IACS a CEHZ. Do výpočtu štandardného výstupu sa nezaratúvajú rýchlorastúce dreviny číselného kódu plodiny v SAPS 2021 s označením 930 až 945 vrátane.

Za základ pre výpočet štandardného výstupu podniku sa použijú koeficienty uvedené v bode [2.1.2](#bod212) tejto výzvy[[6]](#footnote-6). Uvedené sa týka aj výpočtu [štandardného výstupu](#štandardný_výstup), ktorý sa bude preukazovať pred vyplatením **poslednej** splátky podpory.

Hodnota štandardného výstupu podniku, ktorá pri podaní ŽoNFP musí byť v intervale od 10 000 € (vrátane) do 50 000 € (vrátane), sa preukazuje nasledovne:

1. v prípade rastlinnej výroby žiadosťou o priamu podporu na PPA, ktorú žiadateľ podal
po vyhlásení výzvy na toto podopatrenie, t.j. v roku 2022;
2. v prípade živočíšnej výrobyregistráciou všetkých zvierat v Centrálnej evidencii hospodárskych zvierat, resp. v obdobnej evidencii ku dňu podania ŽoNFP[[7]](#footnote-7).

**Forma a spôsob preukázania:**

Formulár ŽoNFP

Podnikateľský plán (príloha č. 2 k ŽoNFP)

Tabuľková časť (príloha č. 1 k ŽoNFP)

Doklad o oprávnení podnikať

* + 1. **Tabuľka rozlíšenia štandardného výstupu v závislosti od komodity**

|  |  |  |
| --- | --- | --- |
| KOMODITA | Merná jednotka | Koeficient štandardného výstupu v EUR na mernú jednotu (EUROSTAT) |
|
| pšenica mäkká a špaldová | ha | 823 |
| pšenica tvrdá | ha | 810 |
| raž | ha | 593 |
| jačmeň | ha | 777 |
| ovos | ha | 478 |
| kukurica na zrno | ha | 1 062 |
| ostatné obilniny | ha | 546 |
| strukoviny | ha | 562 |
| zemiaky | ha | 3 540 |
| cukrová repa | ha | 1 945 |
| tabak | ha | 652 |
| chmeľ | ha | 3 836 |
| repka olejná a repka | ha | 1 011 |
| slnečnica | ha | 836 |
| sója | ha | 651 |
| ľanové semeno (ľan na produkciu oleja) | ha | 443 |
| ostatné olejniny | ha | 570 |
| ľan | ha | 417 |
| aromatické, liečivé a koreninové rastliny | ha | 1 779 |
| priemyselné plodiny, inde neuvedené | ha | 659 |
| čerstvá zelenina, melóny, jahody - pestované na otvorenom priestranstve | ha | 2 720 |
| čerstvá zelenina, melóny, jahody - pestované v krytom priestore | ha | 52 714 |
| kvety - pestované na otvorenom priestranstve | ha | 264 829 |
| kvety - pestované v krytom priestore | ha | 581 929 |
| Krmoviny - dočasný trávny porast | ha | 255 |
| Krmoviny - iné zelené krmivo - kukurica na zeleno | ha | 514 |
| Krmoviny - iné zelené krmivo - strukovinové rastliny | ha | 380 |
| krmoviny - ostatné zelené krmivo - iné ako kukurica na zeleno | ha | 245 |
| ostatné plodiny na ornej pôde | ha | 304 |
| pôda ležiaca ladom | ha | 0 |
| trvalé trávne porasty a lúky  | ha | 138 |
| ovocie | ha | 2 271 |
| bobuľoviny - drobné ovocie | ha | 1 257 |
| orechy | ha | 149 |
| vinohrady  | ha | 2 362 |
| škôlky | ha | 15 000 |
| ostatné trvalé plodiny | ha | 1 159 |
| kone a koňovité zvieratá | ks | 720 |
| hovädzí dobytok mladší ako 1 rok - býčky a jalovičky | ks | 360 |
| hovädzí dobytok - býky jednoročné, ale mladšie ako 2 roky | ks | 566 |
| hovädzí dobytok - jalovice jednoročné, ale mladšie ako 2 roky | ks | 428 |
| hovädzí dobytok - býky dvojročné a staršie | ks | 433 |
| jalovice, dvojročné a staršie | ks | 501 |
| dojnice[[8]](#footnote-8) | ks | 2 136 |
| hovädzí dobytok dvojročný a starší - ostatné kravy | ks | 316 |
| ovce - samice[[9]](#footnote-9) | ks | 85 |
| ovce - ostatné[[10]](#footnote-10) | Ks | 33 |
| kozy - samice[[11]](#footnote-11) | Ks | 158 |
| kozy – ostatné[[12]](#footnote-12) | Ks | 114 |
| ošípané - prasnice nad 50 kg[[13]](#footnote-13) | Ks | 704 |
| ošípané - ostatné | Ks | 219 |
| hydina - brojlery | Ks | 12,24 |
| Hydina - nosnice | Ks | 17,64 |
| morky | Ks | 27,50 |
| kačky | Ks | 14,70 |
| Husi | Ks | 14,70 |
| Včely | Včelstvo/úľ  | 135 |

Zaradenie plodín podľa číselného kódu plodiny v SAPS 2021 do jednotlivých komodít je uvedené v prílohe č. 1 k formuláru ŽoNFP.

* + 1. ŽoNFP musí byť predložená **najneskôr do 24 mesiacov[[14]](#footnote-14)** od dátumu založenia podniku, resp. začatia pôsobenia v podniku, t.j. podnikateľská história oprávneného žiadateľa nesmie presiahnuť obdobie 24 mesiacov ku dňu predloženia ŽoNFP.
		2. Na podporu **nie je** oprávnený podnik, ktorý dostal NFP v rámci predchádzajúcich výziev na podopatrenie 6.1 (aj prípad prevzatia existujúceho podniku mladým farmárom).

## Oprávnené projekty

**Oprávnené projekty** sú projekty zamerané na začatie podnikateľskej činnosti a rozvoj poľnohospodárskych podnikov mladých poľnohospodárov. Oprávnenými aktivitami sú aktivity smerujúce k realizácii podnikateľského plánu zameraného na začatie podnikateľskej činnosti mladého poľnohospodára v oblasti živočíšnej a/alebo rastlinnej výroby*.*

## Oprávnenosť výdavkov realizácie projektu

## Oprávnené náklady sú výlučne náklady uvedené v podnikateľskom pláne. Vzhľadom na to, že podmienkou podpory je predloženie podnikateľského plánu a jeho správna realizácia, oprávnené výdavky sú bez obmedzení a nepreukazujú sa. Výdavky uvedené v podnikateľskom pláne nemôžu byť uplatnené v rámci oprávnených výdavkov v iných opatreniach v rámci PRV SR 2014 – 2020, ani v rámci iných podporných opatrení financovaných z verejných zdrojov (zdrojov EÚ, národných zdrojov).

## Správnou realizáciou podnikateľského plánu sa rozumie zabezpečenie aktivít popísaných v podnikateľskom pláne a súčasne dodržanie, resp. prekročenie hodnoty štandardného výstupu podniku žiadateľa, ktorý preukázal pri podaní ŽoNFP. Správna realizácia podnikateľského plánu bude predmetom administratívnej kontroly a kontroly na mieste.

* + 1. **Podmienky oprávnenosti výdavkov**

2.3.3.1 Predloženie **podnikateľského plánu** zameraného na rastlinnú a/alebo živočíšnu výrobu, ktorý musí obsahovať minimálne nasledovné údaje:

* 1. opis situácie podniku v čase podania ŽoNFP a zámery jeho rozvoja;
	2. **dosiahnutú hodnotu** štandardného výstupu podniku a zoznam komodít v zmysle Tabuľky rozlíšenia štandardného výstupu (uvedenej v bode tejto [2.1.2](#bod212) výzvy), na základe ktorých bol vypočítaný štandardný výstup **pri podaní ŽoNFP**;
	3. **zoznam všetkých komodít** v zmysle Tabuľky rozlíšenia štandardného výstupu (uvedenej v bode [2.1.2](#bod212) tejto výzvy), ktoré žiadateľ plánuje vyrábať[[15]](#footnote-15), pričom žiadateľ nie je viazaný produkciou tých istých komodít, ktorými preukazoval splnenie podmienky oprávnenosti žiadateľa (dosiahnutie hodnoty štandardného výstupu v požadovanom intervale pri podaní ŽoNFP);
	4. **indikatívnu plánovanú** hodnotu štandardného výstupu podniku[[16]](#footnote-16) v zmysle písm. c), ktorá musí byť rovnaká alebo vyššia než hodnota štandardného výstupu uvedená v písm. b)[[17]](#footnote-17) a ktorú plánuje dosiahnuť zrealizovaním podnikateľského plánu.

Štruktúra podnikateľského plánu je uvedená v **prílohe č. 2** k formuláru ŽoNFP a tabuľka pre výpočet štandardného výstupu v **prílohe č. 1** k Formuláru ŽoNFP.

2.3.3.2 Udržanie, resp. prekročenie hodnoty štandardného výstupu podniku[[18]](#footnote-18), dosiahnutého v čase predloženia ŽoNFP, **pred vyplatením poslednej ŽoP**[[19]](#footnote-19) - preukazuje sa v zmysle ustanovení bodu [3.11](#bod311) tejto výzvy.

## Oprávnenosť miesta realizácie projektu

Celé územie Slovenska (NUTS I) – v súlade s podmienkami uvedenými v bode [2.5](#_Kritériá_pre_výber) Kritériá pre výber projektov, ktoré je rozdelené na menej rozvinuté regióny (mimo Bratislavského kraja) a ostatné regióny (Bratislavský kraj).

**Forma a spôsob preukázania:**

Formulár ŽoNFP

Formulár ŽoNFP časť D Čestné vyhlásenie žiadateľa

## Kritériá pre výber projektov

### **Všeobecné podmienky poskytnutia príspevku**

**2.5.1.1. Investície sa musia realizovať na území Slovenska**

**Forma a spôsob preukázania:**

Formulár ŽoNFP časť B bod 4

Formulár ŽoNFP časť D Čestné vyhlásenie žiadateľa

**2.5.1.2 Žiadateľ nemá evidované nedoplatky poistného na zdravotné poistenie, sociálne poistenie a príspevkov na starobné dôchodkové poistenie**

§ 8a ods. 4 zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. Splátkový kalendár potvrdený veriteľom sa akceptuje.

Žiadateľ nesmie byť dlžníkom poistného na zdravotnom poistení v žiadnej zdravotnej poisťovni poskytujúcej verejné zdravotné poistenie v SR v sume vyššej ako 100 EUR vo vzťahu ku každej jednej zdravotnej poisťovni samostatne. Za dlžníka na zdravotnom poistení sa pre účely tejto výzvy považuje subjekt (poistenec alebo platiteľ poistného), ktorý má nedoplatky na zdravotnom poistení v niektorej zo zdravotných poisťovní v celkovej sume vyššej ako 100 EUR.

Žiadateľ nesmie byť dlžníkom poistného na sociálnom poistení (vrátane príspevkov na starobné dôchodkové sporenie) v sume vyššej ako 40 EUR.

**Forma a spôsob preukázania:**

Formulár ŽoNFP časť D Čestné vyhlásenie žiadateľa

Splátkový kalendár (ak relevantné)

Predloženie splátkového kalendára, potvrdeného veriteľom, sa považuje za splnenie tejto podmienky poskytnutia príspevku.

**Spôsob overenia vykoná PPA:**

Všeobecná zdravotná poisťovňa: <https://www.vszp.sk/platitelia/platenie-poistneho/zoznam-dlznikov.html>

Dôvera zdravotná poisťovňa: <http://www.dovera.sk/overenia/dlznici/zoznam-dlznikov>

Union: <https://www.union.sk/zoznam-dlznikov>

Sociálna poisťovňa: <http://www.socpoist.sk/zoznam-dlznikov-emw/487s>

**2.5.1.3 Žiadateľ nie je v likvidácii (netýka sa fyzických osôb uvedených v § 2 odseku 2 písmena b), d) zákona č. 513/1991 Zb. Obchodný zákonník); nie je voči nemu vedené konkurzné konanie; nie je v konkurze, v reštrukturalizácii a nebol voči nemu zamietnutý návrh na vyhlásenie konkurzu pre nedostatok majetku a neporušil v predchádzajúcich 3 rokoch zákaz nelegálneho zamestnávania.**

§ 8a ods. 4 zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. V priebehu trvania zmluvy o poskytnutí NFP táto skutočnosť podlieha oznamovacej povinnosti prijímateľa voči poskytovateľovi.

**Forma a spôsob preukázania:**

Formulár ŽoNFP časť D Čestné vyhlásenie žiadateľa

**Spôsob overenia vykoná PPA:**

<https://www.ip.gov.sk/app/registerNZ/> Zoznam fyzických osôb a právnických osôb, ktoré porušili zákaz nelegálneho zamestnávania (zákon č. 82/2005 Z.z. o nelegálnej práci a nelegálnom zamestnávaní a o zmene a doplnení niektorých zákonov)

Splnenie tejto podmienky overuje PPA priamo prostredníctvom údajov a informácií v obchodnom vestníku, ktorý je informačným systémom verejnej správy v súlade so zákonom č. 200/2011 Z.z. o Obchodnom vestníku a o zmene a doplnení niektorých zákonov a je verejne dostupný v elektronickej podobe na:

<https://www.justice.gov.sk/PortalApp/ObchodnyVestnik/Web/Zoznam.aspx>

**2.5.1.4 Žiadateľ nemá záväzky voči štátu po lehote splatnosti; voči žiadateľovi a na majetok, ktorý je predmetom projektu, nie je vedený výkon rozhodnutia, čo neplatí, v prípadoch ak:**

* je žiadateľom subjekt verejnej správy alebo
* je žiadateľom štátny podnik alebo
* je výkon rozhodnutia vedený na podiel v spoločnej nehnuteľnosti alebo na pozemok v spoločne obhospodarovanej nehnuteľnosti podľa zákona č. 97/2013 Z.z. o pozemkových spoločenstvách v znení neskorších predpisov.

§ 8a ods. 4 zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. V priebehu trvania zmluvy o poskytnutí NFP táto skutočnosť podlieha oznamovacej povinnosti prijímateľa voči poskytovateľovi.

Podmienka sa netýka výkonu rozhodnutia voči členom riadiacich a dozorných orgánov žiadateľa, ale je relevantná vo vzťahu k subjektu žiadateľa.

Žiadateľ nesmie byť dlžníkom na daniach vedených miestne príslušným daňovým úradom t.j. nesmie mať daňové evidované nedoplatky po lehote splatnosti dane v zmysle zákona č. 563/2009 Z.z. o správe daní (daňový poriadok) a o zmene a doplnení niektorých zákonov v znení neskorších predpisov v sume vyššej ako 40 EUR.

Predloženie splátkového kalendára potvrdeného veriteľom sa považuje za splnenie tejto podmienky poskytnutia príspevku.

**Forma a spôsob preukázania:**

Formulár ŽoNFP časť D Čestné vyhlásenie žiadateľa

Splátkový kalendár (ak relevantné)

**Spôsob overenia vykoná PPA:**

V zozname daňových dlžníkov, ktorý je verejne dostupný na: <https://www.financnasprava.sk/sk/elektronicke-sluzby/verejne-sluzby/zoznamy/detail/_f4211cf3-eb6d-4b43-928e-a62800e27a3a>.

**2.5.1.5 Na operáciu[[20]](#footnote-20) možno poskytnúť podporu z jedného alebo viacerých EŠIF alebo z jedného alebo viacerých programov a z iných nástrojov EÚ za podmienky, že sa na výdavkovú položku, zahrnutú do žiadosti o platbu na úhradu jedným z EŠIF, neposkytla podpora z iného fondu alebo nástroja EÚ a SR, ani podpora z rovnakého fondu v rámci iného programu, ani podpora z rovnakého fondu v rámci toho istého programu, ani v rámci predchádzajúceho obdobia.[[21]](#footnote-21)**

Žiadateľ nemôže súčasne žiadať financovanie na výdavky uvedené v projekte z iných verejných zdrojov. Výdavky na aktivity, na ktoré boli v minulosti poskytnuté finančné prostriedky z verejných zdrojov (alebo na ich časť), sú v rámci projektu neoprávnené. Oprávnení žiadatelia, ktorí v minulosti získali finančné prostriedky z verejných zdrojov môžu predložiť ŽoNFP len za podmienky, že predmetom projektu sú iba výdavky, na ktoré v minulosti nebol poskytnutý príspevok z verejných zdrojov.

V priebehu trvania zmluvy o poskytnutí NFP táto skutočnosť podlieha oznamovacej povinnosti prijímateľa voči poskytovateľovi.

**Forma a spôsob preukázania:**

Formulár ŽoNFP časť D Čestné vyhlásenie žiadateľa

**2.5.1.6 Žiadateľ musí dodržiavať princíp zákazu konfliktu záujmov v súlade so zákonom č. 292/2014 Z.z. o príspevku poskytovanom z EŠIF.**

§ 46 zákona č. 292/2014 Z.z. o príspevku poskytovanom z EŠIF.

**Forma a spôsob preukázania:**

Formulár ŽoNFP časť D Čestné vyhlásenie žiadateľa

PPA konflikt záujmov podrobne kontroluje prostredníctvom automatizovanej databázy.

**2.5.1.7 Operácie, ktoré budú financované z EPFRV, nesmú zahŕňať činnosti, ktoré boli súčasťou operácie, v prípade ktorej sa začalo alebo malo začať vymáhacie konanie v súlade s článkom 71 nariadenia (EÚ) č. 1303/2013 po premiestnení výrobnej činnosti mimo EÚ.**

V priebehu trvania zmluvy o poskytnutí NFP táto skutočnosť podlieha oznamovacej povinnosti prijímateľa voči poskytovateľovi.

**Forma a spôsob preukázania:**

Formulár ŽoNFP časť D Čestné vyhlásenie žiadateľa

**2.5.1.8 Žiadateľ, ani jeho štatutárny orgán, ani žiadny člen štatutárneho orgánu, ani prokurista/osoba splnomocnená zastupovať žiadateľa v konaní o ŽoNFP neboli právoplatne odsúdení za trestný čin korupcie, za trestný čin poškodzovania finančných záujmov EÚ, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny alebo za trestný čin machinácie pri verejnom obstarávaní a verejnej dražbe.**

Nariadenie Komisie (ES, Euratom) č. 1302/2008 o centrálnej databáze vylúčených subjektov (ďalej len „Nariadenie o CED“)[[22]](#footnote-22).

**Forma a spôsob preukázania:**

Formulár ŽoNFP časť D Čestné vyhlásenie žiadateľa

Údaje potrebné na vyžiadanie výpisu z registra trestov (**príloha č. 4** ŽoNFP) alebo Výpis z registra trestov nie starší ako 1 mesiac ku dňu predloženia ŽoNFP, a to za každú osobu oprávnenú konať v mene žiadateľa.

Údaje potrebné na vyžiadanie výpisu z registra trestov budú využité na overenie splnenia všeobecnej podmienky poskytnutia príspevku prostredníctvom údajov a informácií portálu OverSiprostredníctvom webového sídla: <https://oversi.gov.sk/>. Údaje potrebné na vyžiadanie výpisu z registra trestov sa týkajú štatutárneho orgánu žiadateľa, každého člena štatutárneho orgánu žiadateľa, prokuristu a osoby splnomocnenej zastupovať žiadateľa v konaní o ŽoNFP. Údaje poskytuje dotknutá fyzická osoba. V prípade viacerých osôb je potrebné, aby údaje potrebné na vyžiadanie výpisu z registra trestov poskytla každá fyzická osoba samostatne
na samostatnom tlačive.

Za fyzickú osobu, ktorá nedisponuje rodným číslom generovaným v SR (napr. zahraničná osoba) alebo neposkytla údaje potrebné na vyžiadanie výpisu z registra trestov je žiadateľ povinný v rámci povinnej **prílohy č. 4** ŽoNFP predložiť výpis z registra trestov, ktorý nie je starší ako 1 mesiac ku dňu predloženia ŽoNFP.

Ak zo strany PPA nie je možné overiť splnenie uvedenej všeobecnej podmienky poskytnutia príspevku prostredníctvom údajov a informácií portálu OverSi prostredníctvom webového sídla: <https://oversi.gov.sk/>, PPA vyzve žiadateľa na predloženie výpisu z registra trestov, ktorý nie je starší ako 1 mesiac ku dňu doplnenia ŽoNFP.

Upozornenie: Ak v priebehu konania o ŽoNFP dôjde k zmene štatutárneho orgánu, resp. člena štatutárneho orgánu alebo k zmene či k doplneniu osoby splnomocnenej zastupovať žiadateľa v konaní, žiadateľ zasiela oznámenie o takejto zmene spolu s údajmi potrebnými na vyžiadanie výpisu z registra trestov alebo Výpisom z registra trestov nie starším ako 1 mesiac ku dňu zaslania oznámenia.

**2.5.1.9 Oprávnené aktivity tak, ako sú stanovené touto výzvou, nie sú poskytovaním štátnej pomoci, a teda vo vzťahu k oprávneným aktivitám sa neuplatňujú pravidlá štátnej pomoci. Ak žiadateľ/prijímateľ uvedené pravidlo poruší a nezachová striktne charakter svojho projektu, ktorý svojimi aktivitami nepredstavuje štátnu pomoc, nesie za svoje konanie plnú právnu zodpovednosť v súvislosti s porušením pravidiel týkajúcich sa štátnej pomoci.** Žiadateľ/prijímateľ zároveň berie na vedomie, že rovnaké právne následky nastanú aj v prípade, ak v rámci jeho projektu dôjde k poskytnutiu, tzv. nepriamej štátnej pomoci alebo k poskytnutiu inej formy výhody, ktorá na základe Zmluvy o fungovaní EÚ znamená porušenie pravidiel týkajúcich sa štátnej pomoci. Žiadateľ/prijímateľ si je zároveň vedomý, že štátnou pomocou sa v tejto súvislosti rozumie každá pomoc v akejkoľvek forme, ktorú poskytuje na podnikanie alebo v súvislosti s ním poskytovateľ priamo alebo nepriamo z prostriedkov štátneho rozpočtu, zo svojho rozpočtu alebo z vlastných zdrojov podniku, pričom však nezáleží na právnej forme žiadateľa/prijímateľa a spôsobe jeho financovania.

**2.5.1.10 Žiadateľ, ktorým je právnická osoba, nemá právoplatným rozsudkom uložený trest zákazu prijímať dotácie a/alebo subvencie, trest zákazu prijímať pomoc a podporu poskytovanú z fondov EÚ alebo trest zákazu činnosti vo verejnom obstarávaní podľa osobitného predpisu[[23]](#footnote-23).**

**Forma a spôsob preukázania:**

Formulár ŽoNFP (tabuľka č. 15 – Čestné vyhlásenie žiadateľa)

Podmienka bude overovaná centrálne na základe vyhodnotenia informácií uvedených v zozname odsúdených právnických osôb, ktorý je verejne dostupný v elektronickej podobe na stránke: <https://esluzby.genpro.gov.sk/zoznam-odsudenych-pravnickych-osob>.

Upozorňujeme žiadateľov, aby si pred predložením ŽoNFP overili správnosť údajov vo vyššie uvedenom zozname odsúdených právnických osôb a v prípade nesprávnych údajov zabezpečili relevantné kroky na ich úpravu ešte pred predložením ŽoNFP.

### **Výberové kritériá**

2.5.2.1 **Mladý poľnohospodár** je predstaviteľom poľnohospodárskeho podniku s výrobným potenciálom, meraným štandardným výstupom, od 10 000 € (vrátane) do 50 000 € (vrátane).

Štandardný výstup poľnohospodárskeho podniku predstavuje súčet štandardných výstupov každej komodity, ktorú daný podnik obhospodaruje. Preukazuje sa na IČO žiadateľa evidovaného v IACS a CEHZ. Preukazuje sa pri podaní ŽoNFP.

Pre výpočet štandardného výstupu platia hodnoty štandardného výstupu uvedené v bode [2.1.2](#bod212) tejto výzvy. **Uvedené sa týka aj výpočtu štandardného výstupu, ktorý sa bude preukazovať pred vyplatením poslednej splátky podpory**.

Hodnota štandardného výstupu podniku v požadovanom intervale žiadateľ preukáže nasledovne:

a) v prípade rastlinnej výroby žiadosťou o priamu podporu na PPA[[24]](#footnote-24), ktorú podal po vyhlásení výzvy na toto podopatrenie, t.j. v roku 2022;

b) v prípade živočíšnej výroby registráciou všetkých zvierat v Centrálnej evidencii hospodárskych zvierat, resp. v obdobnej evidencii ku dňu podania ŽoNFP[[25]](#footnote-25).

**Forma a spôsob preukázania:**

Formulár ŽoNFP

Podnikateľský plán (príloha č. 2 k ŽoNFP)

Tabuľková časť (príloha č. 1 k ŽoNFP)

2.5.2.2 Predloženie podnikateľského plánu na obdobie umožňujúce predloženie druhej (poslednej) žiadosti o platbu **najneskôr 30.6.2025**[[26]](#footnote-26).

**Forma a spôsob preukázania:**

Podnikateľský plán (príloha č. 2 k ŽoNFP)

2.5.2.3 Zameranie podnikateľského plánu na rastlinnú výrobu a/alebo živočíšnu výrobu.

**Forma a spôsob preukázania:**

Formulár ŽoNFP

Podnikateľský plán (príloha č. 2 k ŽoNFP)

2.5.2.4 Mladý poľnohospodár má zodpovedajúce primerané zručnosti a schopnosti[[27]](#footnote-27):

* minimálne stredoškolské vzdelanie v oblasti poľnohospodárstva alebo veterinárstva alebo
* absolvovanie akreditovaného vzdelávacieho kurzu (programu) zameraného na poľnohospodárske podnikanie v oblasti živočíšnej a/alebo rastlinnej výroby.

V prípade potreby môže byť na splnenie tejto podmienky poskytnutá tolerančná lehota **maximálne** **24 mesiacov** od dátumu účinnosti Zmluvy o poskytnutí NFP, pokiaľ je tento zámer súčasťou podnikateľského plánu resp. do dátumu predloženia druhej (poslednej) žiadosti o platbu, t.j. podľa toho, čo nastane skôr.

**Forma a spôsob preukázania:**

Formulár ŽoNFP

Podnikateľský plán (príloha č. 2 k ŽoNFP)

Doklad o dosiahnutom vzdelaní (ak relevantné)

2.5.2.5 Dodržanie/prekročenie štandardného výstupu podniku preukázaného pri podaní ŽoNFP. Preukazuje sa pri podaní žiadosti o platbu pred vyplatením poslednej splátky podpory.

**Forma a spôsob preukázania:**

Tabuľková časť (príloha č. 1 k ŽoNFP)

Odpočet podnikateľského plánu (**príloha č. 8 k výzve**)

Podnikateľský plán (príloha č. 2 k ŽoNFP)

Žiadosť o platbu

2.5.2.6 Zahájenie realizácie podnikateľského plánu **najneskôr do 9 mesiacov** od dátumu účinnosti Zmluvy o poskytnutí NFP;

**Forma a spôsob preukázania:**

Formulár ŽoNFP časť D Čestné vyhlásenie žiadateľa

Podnikateľský plán (príloha č. 2 k ŽoNFP)

2.5.2.7 Mladý poľnohospodár sa **do 18 mesiacov** od dátumu účinnosti zmluvy musí stať aktívnym poľnohospodárom v zmysle ustanovení o priamych platbách – uvedená podmienka sa považuje za splnenú, ak žiadateľ spĺňa podmienky oprávnenosti žiadateľa týkajúce sa štandardného výstupu.

**Forma a spôsob preukázania:**

Doklad o oprávnení podnikať

Podnikateľský plán (príloha č. 2 k ŽoNFP)

Formulár ŽoNFP časť D Čestné vyhlásenie žiadateľa

2.5.2.8 Pred vyplatením druhej splátky pomoci je príjemca pomoci povinný preukázať [správnu realizáciu](#správna_realizácia) predloženého podnikateľského plánu.

**Forma a spôsob preukázania:**

Tabuľková časť (príloha č. 1 k ŽoNFP)

Odpočet podnikateľského plánu pred vyplatením druhej splátky pomoci (**príloha č. 8 k výzve**)

Formulár ŽoNFP časť D Čestné vyhlásenie žiadateľa

Žiadosť o platbu

### **Bodovacie (hodnotiace) kritériá**

**Princípy uplatnenia hodnotiacich kritérií:**

|  |  |  |  |
| --- | --- | --- | --- |
| **P. č.** | **Kritérium** | **Body** | **Poznámka** |
| 1. | Projekt sa realizuje v okrese s priemernou mierou evidovanej nezamestnanosti v roku predchádzajúcom roku vyhlásenia výzvy: 1. do 5% vrátane
2. nad 5%
3. projekt sa realizuje VÝHRADNE v najmenej rozvinutých okresoch v zmysle zákona 336/2015 Z.z.
4. projekt sa realizuje VÝHRADNE v najmenej rozvinutom okrese **Kežmarok, Revúca** alebo **Rimavská Sobota**  v zmysle zákona 336/2015 Z.z**.**
 | 21222324 | V prípade, ak sa projekt realizuje vo viacerých okresoch, body sa pridelia na základe nezamestnanosti vypočítanej aritmetickým priemerom z údajov nezamestnanosti všetkých okresov, kde sa projekt realizuje.NRO Kežmarok, Revúca a Rimavská Sobota sú okresy s najvyššou mierou nezamestnanosti v SR za rok 2021 (*Zdroj: Ústredie práce, sociálnych vecí a rodiny*).Maximálny počet bodov je 24. |
| 2. | Žiadateľom je samostatne hospodáriaci roľník. | 25 |  |
| 3. | Poľnohospodársky podnik žiadateľa, ktorým sa uchádza o NFP  z podopatrenia 6.1, spadá v zmysle odporúčania Komisie 2003/361/ES do kategórie „mikropodnik“. | 10 |  |
| 4. | Štandardný výstup žiadateľa pri podaní ŽoNFP je:1. viac ako 25 000€
2. do 25 000€
 | 2019 |  |
| 5. | Hodnota štandardného výstupu podniku pri podaní ŽoNFP nezahŕňa nasledovné komodity (t.j. žiadateľ ich v relevantnom roku neobhospodaroval): **repka[[28]](#footnote-28), slnečnica[[29]](#footnote-29) a/alebo kukurica na zrno[[30]](#footnote-30)**. | 5 | Do štandardného výstupu, ktorý sa preukazuje pri podaní ŽoNFP, sa započítavajú všetky komodity z tabuľky rozlíšenia ŠV, ktoré žiadateľ v prípade rastlinnej výroby preukazuje žiadosťou o priamu podporu na PPA  podanú v roku 2022. |
| 6. | Žiadateľ je žena[[31]](#footnote-31). | 3 | Najvyšší predstaviteľ poľnohospodárskeho podniku = rozhodujúce právomoci + min. 2/3 majetkový podiel. |
| 7. | Aspoň 50% pôdy, na ktorej hospodári poľnohospodársky podnik žiadateľa, sa nachádza v okrese trvalého pobytu žiadateľa. | 7 | Body sa pridelia na základe žiadosti o priame platby podanej v roku 2022.Ak sa podnik zaoberá len živočíšnou výrobou, t.j. nežiadal v roku 2022 o priame platby na plochu, smerodajným pre pridelenie bodov je okres, v ktorom je ku dňu podania ŽoNFP registrovaný chov zvierat. V prípade, ak podnikanie v živočíšnej výrobe zahŕňa viac druhov zvierat (napr. ošípané a hydina), body sa pridelia podľa % štandardného výstupu poľnohospodárskeho podniku, t.j. body sa pridelia, ak sa min. 50% štandardného výstupu nachádza okrese trvalého pobytu žiadateľa.Ak sa podnik zaoberá aj rastlinnou výrobou (poberá priame platby na plochu), aj živočíšnou výrobou, smerodajnou pre pridelenie bodov je rastlinná výroba. |
| 8.  | Dĺžka trvalého pobytu žiadateľa v zmysle bodovacieho kritéria č. 7 je nepretržite:1. aspoň 2 po sebe idúce roky
2. aspoň 4 po sebe idúce roky
 | 46 | Posudzuje sa stav ku dňu podania ŽoNFP.Body sa pridelia, ak aspoň časť výmery/chovu v zmysle bodovacieho kritéria č. 7 sa nachádza v okrese trvalého pobytu žiadateľa.Maximálny počet bodov je 6. |
| **Spolu**  | **100** |  |

Projekty bude vyberať PPA na základe uplatnenia hodnotiacich kritérií (bodovacieho systému), t.j. projekty sa zoradia podľa počtu dosiahnutých bodov v zmysle bodovacích kritérií a vytvorí sa hranica finančných možností (posúdi sa súčet finančných požiadaviek všetkých zoradených projektov s finančnou alokáciou výzvy).

V prípade, že požiadavka na finančné prostriedky prevýši finančný limit na kontrahovanie, budú pri výbere zoradené/uprednostnené ŽoNFP v prípade rovnakého počtu bodov podľa nasledovných kritérií podľa poradia:

1. podnikateľský plán je zameraný v prevažnej miere (viac ako 50% štandardného výstupu) na živočíšnu výrobu, pričom do štandardného výstupu sa v prípade tohto kritéria nezahŕňajú kone, aj keď ich žiadateľ chová
2. viac bodov za kritérium č. 1 (vyššia nezamestnanosť v okrese)
3. žiadateľ je žena (kritérium č. 6)
4. mladší žiadateľ.

Minimálna hranica požadovaných bodov (podmienka poskytnutia NFP) **je 51.**

## Spôsob financovania

Druh podpory: Grant (nenávratný finančný príspevok) – paušálna platba.

**Výška podpory 50 000 EUR na 1 mladého poľnohospodára** vo forme 2 splátok, pričom 70% podpory sa vypláca po nadobudnutí účinnosti Zmluvy o poskytnutí NFP za podmienok v nej uvedených, t.j. po podaní a schválení 1. žiadosti o platbu a 30% po [správnej realizácii](#správna_realizácia) podnikateľského plánu, t.j. po podaní (najneskôr do 30.06.2025) a schválení 2. (resp. záverečnej) žiadosti o platbu[[32]](#footnote-32).

## Splnenie podmienok ustanovených v osobitných predpisoch

* + 1. Žiadateľ je povinný dodržiavať ustanovenia, týkajúce sa konfliktu záujmov. Pravidlá sú podrobne uvedené v  Príručke, v kapitole 11. Konflikt záujmov.
		2. Žiadateľ nemôže byť evidovaný v Systéme včasného odhaľovania rizika a vylúčenia (EDES) ako vylúčená osoba alebo subjekt (v zmysle článku 135 a nasledujúcich nariadenia č. 2018/1046), ktorej splnenie žiadateľ preukáže formou čestného vyhlásenia a poskytovateľ overí v Systéme včasného odhaľovania rizika a vylúčených subjektov (https://ec.europa.eu/budget/edes/index\_en.cfm).[[33]](#footnote-33)

Predbežná informácia pre žiadateľov o nenávratný finančný príspevok, resp. o príspevok v zmysle čl. 105a a nasl. nariadenia (EÚ, Euratom) 1929/2015, ktorým sa mení nariadenie (EÚ, Euratom) č. 966/2012 o rozpočtových pravidlách, ktoré sa vzťahujú na všeobecný rozpočet Únie tvorí **Prílohu č. 3** tejto výzvy

## Ďalšie podmienky poskytnutia príspevku

* + 1. V prípade nesplnenia podmienok, uvedených v bodoch [3.8](#bod38), [3.10](#bod310) a [3.11](#bod311) je žiadateľ povinný vrátiť prvú splátku.

# Ďalšie informácie k výzve

* 1. PPA si vyhradzuje právo dodatočného vyžiadania ďalších informácií (objasnenia nezrovnalostí) od žiadateľa v závislosti od charakteru projektu. Lehota na predloženie týchto informácií nesmie byť kratšia, ako 5 pracovných dní odo dňa doručenia výzvy do elektronickej schránky žiadateľa určenú vo výzve na doplnenie ďalších informácií, pričom pre posúdenie včasného doručenia chýbajúcich dokladov (údajov) platia rovnaké podmienky, ako pri prijímaní ŽoNFP.
	2. ŽoNFP nebude schválená v prípade, že žiadateľ uviedol nepravdivé čestné vyhlásenie žiadateľa o konflikte záujmov a poskytol nesprávne či nepravdivé údaje. Ak sú pochybnosti o pravdivosti alebo úplnosti ŽoNFP a žiadateľ tieto pochybnosti neodstránil v určenej lehote, poskytovateľ vydá rozhodnutie o zastavení konania o ŽoNFP podľa §20 ods. 2 zákona č. 292/2014 Z.z. o príspevku poskytovanom z EŠIF.
	3. PPA pri výbere a schvaľovaní ŽoNFP môže využiť „zásobník projektov“ v zmysle ustanovení Systému riadenia PRV SR 2014-2022.
	4. PPA môže vydať rozhodnutie o schválení, rozhodnutie o neschválení a rozhodnutie o zastavení konania.
	5. Žiadatelia môžu realizovať projekt aj pred vydaním Rozhodnutia, resp. pred uzatvorením zmluvy o poskytnutí NFP, znášajú však riziko, pretože nárok na NFP vzniká až nadobudnutím účinnosti zmluvy o NFP.
	6. Pred uzavretím Zmluvy o poskytnutí NFP neexistuje právny nárok na poskytnutie nenávratného finančného príspevku.
	7. Žiadateľ, na ktorého sa vzťahuje povinnosť registrácie v registri partnerov verejného sektora, musí byť zapísaný v registri podľa zákona č. 315/2016 Z.z. o registri partnerov verejného sektora a o zmene a doplnení niektorých zákonov.

Poskytovateľ vypracuje návrh na uzatvorenie Zmluvy o poskytnutí NFP a zašle tento návrh v 3 rovnopisoch žiadateľovi:

1. ktorému Rozhodnutie o schválení ŽoNFP nadobudlo právoplatnosť[[34]](#footnote-34)
2. žiadateľ splnil podmienky určené vo výroku rozhodnutia podľa § 19 ods. 11 zákona o príspevku z EŠIF, ak boli podmienky vo výroku rozhodnutia určené a
3. ktorý poskytol súčinnosť potrebnú na uzavretie Zmluvy o poskytnutí NFP.

Zákonným predpokladom na uzavretie zmluvy o NFP je zápis žiadateľa v registri partnerov verejného sektora v zmysle zákona č. 315/2016 Z.z. o registri partnerov verejného sektora a o zmene a doplnení niektorých zákonov. Poskytovateľ takúto skutočnosť overí pred zaslaním návrhu zmluvy o NFP žiadateľovi na webovom sídle Ministerstva spravodlivosti SR <https://rpvs.gov.sk/rpvs/>. Podmienka zápisu sa nevzťahuje na tie fyzické osoby a právnické osoby, ktoré by ani po nadobudnutí účinnosti zmluvy o NFP neboli partnerom verejného sektora podľa § 2 zákona o registri partnerov verejného sektora.

**Podmienka má byť splnená najneskôr pred uzatvorením zmluvy o poskytnutí NFP.** Poskytovateľ nie je oprávnený odoslať návrh zmluvy o NFP, ak takáto skutočnosť nie je splnená.

* 1. Žiadateľ je povinný zahájiť realizáciu podnikateľského plánu **najneskôr do 9 mesiacov** od dátumu účinnosti Zmluvy o poskytnutí nenávratného finančného príspevku, čo je povinný deklarovať písomným oznámením adresovaným PPA na predpísanom tlačive.
	2. **Prvú žiadosť o platbu na prvú splátku** musí žiadateľ predložiť **najneskôr do 6 mesiacov** odo dňa účinnosti zmluvy o poskytnutí nenávratného finančného príspevku.
	3. **Druhú** (poslednú) **žiadosť o platbu na druhú splátku** môže žiadateľ podať **najskôr po roku** od začiatku realizácie podnikateľského plánu **najneskôr však 30.06.2025.** V prípade nesplnenia tejto podmienky je žiadateľ povinný vrátiť prvú splátku pomoci.

Skôr podané žiadosti o platbu nebude PPA akceptovať.

* 1. **Pred vyplatením druhej splátky** pomoci je žiadateľ povinný preukázať správnu realizáciu predloženého podnikateľského plánu[[35]](#footnote-35), a to vypracovaním **Odpočtu podnikateľského plánu** v zmysle **prílohy č. 8** k tejto výzve, v ktorom opíše aj nasledovné skutočnosti:
		+ 1. Ak žiadateľ deklaroval v podnikateľskom pláne určitý zámer, za čo mu boli priznané body, musí preukázať jeho splnenie.
			2. Dosiahnutie, resp. prekročenie **plánovanej** hodnoty štandardného výstupu,  **ktorá musí byť rovnaká alebo vyššia ako hodnota štandardného výstupu preukázaná pri podaní ŽoNFP**. Uvedenú skutočnosť žiadateľ preukáže:
		+ v prípade rastlinnej výroby žiadosťou o priamu podporu, ktorú podal (ako poslednú) pred druhou a zároveň poslednou žiadosťou o platbu[[36]](#footnote-36);
		+ v prípade živočíšnej výroby registráciou relevantného počtu zvierat v Centrálnej evidencii hospodárskych zvierat, resp. v obdobnej evidencii ku dňu podania druhej (poslednej) žiadosti o platbu.

V prípade nesplnenia všetkých ustanovení tejto podmienky oprávnenosti 3.11 je žiadateľ povinný vrátiť prvú splátku pomoci, resp. sa postupuje podľa Sankčného katalógu, ktorý tvorí prílohu č. 9 tejto výzvy.

# Identifikácia synergických a komplementárnych účinkov

Nasledovné informácie sú uvádzané výlučne za účelom informovanosti žiadateľov o možnostiach podpory v rámci synergických a komplementárnych výziev, resp. podporných programov SR a EÚ:

**I. Pilier Spoločnej poľnohospodárskej politiky – Národný podporný program v rámci spoločnej organizácie trhu s vínom na roky 2019 – 2023.**

Cieľom tohto dotačného národného programu je implementovať podporné opatrenia tak, aby sa slovenské vinohradníctvo a vinárstvo udržalo ako tradičný výrobný sektor v regióne a aby slovenskí producenti mohli naďalej poskytovať svoju produkciu na trhu. Doplnkovosť zo strany PRV bude prebiehať na úrovni oprávnených činností.

Národný podporný program pre víno je zverejnený na webovom sídle MPRV SR:

<http://www.mpsr.sk/index.php?navID=763&navID2=763&sID=40&id=14434>

**I. Pilier Spoločnej poľnohospodárskej politiky – Národný program stabilizácie a rozvoja slovenského včelárstva na roky 2019/2020 až 2021/2022.**

Cieľom tohto dotačného národného programu je zlepšiť všeobecné podmienky výroby a obchodovania so včelárskymi výrobkami, dosiahnuť pozitívne zmeny vo vekovej štruktúre chovateľov včiel, zlepšiť podmienky na celoplošne organizovaný boj s varoózou, dosiahnuť maximálnu možnú kvalitu medov a ostatných včelích produktov a zvýšiť stav včelstiev.

Národný program stabilizácie a rozvoja slovenského včelárstva je zverejnený na webovom sídle MPRV SR: <http://www.mpsr.sk/index.php?navID=790&navID2=790&sID=40&id=14392>

**I. Pilier Spoločnej poľnohospodárskej politiky – Národná stratégia SR pre operačné programy organizácii výrobcov v sektore ovocia a zeleniny na roky 2018 – 2024**

Hlavným cieľom opatrení spoločnej organizácie trhu v sektore ovocia a zeleniny je dosiahnutie vyššej miery konkurencieschopnosti produkcie a zastúpenie na trhu EÚ. Ďalším cieľom je posilniť centrálne postavenie organizácií výrobcov a ich združení, nadnárodných organizácií výrobcov a ich združení. Národná stratégia SR pre operačné programy organizácii výrobcov v sektore ovocia a zeleniny na roky 2018 – 2024 je zverejnená na webovom sídle MPRV SR:

<https://www.mpsr.sk/narodna-strategia-sr-pre-operacne-programy-organizacii-vyrobcov-v-sektore-ovocia-a-zeleniny-na-roky-2018-2024/761-40-761-12390/>

1. **Zmeny vo výzve**
	1. V zmysle § 17 ods. 6 zákona 292/2014 Z.z. o  príspevku poskytovanom z EŠIF môže PPA výzvu zmeniť do vydania prvého rozhodnutia o žiadosti.
	2. Odchylne od bodu 5.1 a v zmysle § 17 ods. 8 zákona 292/2014 Z.z. o príspevku poskytovanom z EŠIF môže PPA po zverejnení výzvy zmeniť formálne náležitosti výzvy. Informáciu o zmene formálnych náležitostí a zdôvodnenie tejto zmeny zverejní poskytovateľ na svojom webovom sídle.

Indikatívna výška finančných prostriedkov je v súlade s § 17 ods. 2 písm. f) zákona o príspevku poskytovanom z EŠIF formálnou náležitosťou výzvy.

* 1. Zmenu výzvy nie je možné vykonať, ak by sa takouto zmenou výzvy zúžil potenciálny okruh dotknutých žiadateľov. Zmena výzvy nemôže byť v rozpore s princípmi transparentnosti, nediskriminácie a rovnakého zaobchádzania.
	2. PPA v prípade zmeny výzvy umožní žiadateľovi doplniť alebo zmeniť ŽoNFP podanú do termínu zmeny výzvy, ak ide o takú zmenu výzvy, ktorou môže byť skôr podaná ŽoNFP dotknutá, pričom určí primeranú lehotu na doplnenie alebo zmenu ŽoNFP, ktorá nesmie byť kratšia ako 15 pracovných dní.
	3. Zmeny výzvy a jej príloh, vrátane zdôvodnenia zmien budú zverejňované formou oznámenia na webovom sídle PPA: [http://www.apa.sk](http://www.apa.sk/).
1. **Zrušenie výzvy**
	1. V zmysle § 17 ods. 9 zákona 292/2014 Z.z. o  príspevku poskytovanom z EŠIF môže PPA výzvu zrušiť. Rozhodnutie vydané na základe výzvy, ktorá bola zrušená, nie je zrušením výzvy dotknuté. PPA predloženú žiadosť, podanú do zrušenia výzvy, o ktorej nebolo rozhodnuté podľa § 19, § 20 alebo § 57 zákona 292/2014 Z.z. o  príspevku poskytovanom z EŠIF, žiadateľovi vráti alebo o žiadosti rozhodne.
	2. Zrušenie výzvy, vrátane zdôvodnenia zrušenia, bude zverejnené formou oznámenia na webovom sídle PPA: [http://www.apa.sk](http://www.apa.sk/).

**Prílohy:**

* 1. **Formulár žiadosti o nenávratný finančný príspevok**
	2. **Príručka pre žiadateľa o poskytnutie nenávratného finančného príspevku**
	3. **Informácia pre žiadateľov o nenávratný finančný príspevok, resp. o príspevok v zmysle čl. 105a a nasl. nariadenia (EÚ, Euratom) 1929/2015, ktorým sa mení nariadenie (EÚ, Euratom) č. 966/2012 o rozpočtových pravidlách, ktoré sa vzťahujú na všeobecný rozpočet Únie**
	4. **Zoznam najmenej rozvinutých okresov v zmysle zákona č. 336/2015 Z.z.**
	5. **Priemerná miera evidovanej nezamestnanosti k 31.12.2021**
	6. **Zoznam merateľných ukazovateľov**
	7. **Príručka pre používateľov k definícii mikropodnikov, malých a stredných podnikov**
	8. **Odpočet podnikateľského plánu**
	9. **Sankčný katalóg**

V Bratislave 18. 8. 2022

 **Mgr. Jozef Kiss, MA**

generálny riaditeľ

1. Pod autorizáciou sa rozumie vyjadrenie súhlasu s obsahom právneho úkonu a s vykonaním tohto právneho úkonu v elektronickej podobe. Autorizácia (podpis) je viazaná ku konkrétnemu úkonu a je potrebná vtedy, ak daný úkon, dané podanie alebo príloha, vyžaduje podpis. Zároveň musí byť jednoznačné, k akému dokumentu sa podpis/autorizácia viaže. [↑](#footnote-ref-1)
2. v prípade, že aj veľkosť povinných príloh prekračuje maximálnu kapacitu elektronicky odoslanej správy (50 MB), žiadateľ niektoré povinné prílohy predloží ako sken prvej strany tak aby nebola prekročená kapacita elektronicky odoslanej správy. Kompletné povinné prílohy vrátane ostatných príloh, ktoré neboli predložené v rámci formuláru ŽoNFP žiadateľ predloží prostredníctvom služby „Doposlanie príloh k ŽoNFP“. [↑](#footnote-ref-2)
3. MessageID sa nachádza v záložke „Viac“ odoslanej správy v časti „Zobraziť technické informácie o správe“. [↑](#footnote-ref-3)
4. Elektronické podanie je podané jeho odoslaním do elektronickej schránky PPA; na účely preukázania momentu odoslania sa použijú údaje z potvrdenia podľa § 5 ods. 8 zákona č. 305/2013 Z. z. [↑](#footnote-ref-4)
5. poľnohospodársky podnik je podnik, ktorý má v doklade o oprávnení podnikať uvedenú poľnohospodársku činnosť (živočíšna výroba a/alebo rastlinná výroba)- činnosti uvedené v sekcii A NACE. Za poľnohospodársky podnik sa pre potreby tohto podopatrenia nepovažuje podnik, ktorý má v oprávnení podnikať uvedené len poskytovanie služieb v poľnohospodárstve, t.j. musí ísť o podnik, ktorý vlastní alebo má prenajatú pôdu, ktorú obrába a/alebo ktorý chová hospodárske zvieratá. [↑](#footnote-ref-5)
6. T.j. ak sa podnik zaoberá produkciou akejkoľvek komodity uvedenej v tabuľke v bode [2.1.2](#bod212) výzvy, je povinný si ju zahrnúť do výpočtu štandardného výstupu jeho podniku [↑](#footnote-ref-6)
7. V prípade zasielania žiadostí o zmenu stavu zvierat na CEHZ po dátume podania ŽoNFP, PPA nebude na tieto zmeny v CEHZ prihliadať a bude posudzovať stav zvierat v CEHZ ku dňu podania ŽoNFP [↑](#footnote-ref-7)
8. *dojnica* = samica hovädzieho dobytka vhodná na produkciu mlieka na trhové účely, ktorá sa aspoň raz otelila. [↑](#footnote-ref-8)
9. *ovce – samice* = jedno- alebo viacročné bahnice. Bahnicou sa rozumie každá samica druhu oviec, ktorá sa aspoň raz obahnila alebo dosiahla vek jedného roka (nariadenie vlády SR 36/2015 Z.z.). [↑](#footnote-ref-9)
10. *ovce – ostatné* = všetky ostatné ovce, ktoré nespadajú do kategórie „ovce – samice“ (nariadenie vlády SR 36/2015 Z.z.). [↑](#footnote-ref-10)
11. *kozy – samice* = jedno- alebo viacročné kozy samičieho pohlavia(nariadenie vlády SR 36/2015 Z.z.). [↑](#footnote-ref-11)
12. *kozy – ostatné* = všetky ostatné kozy, ktoré nespadajú do kategórie „kozy – samice“ (nariadenie vlády SR 36/2015 Z.z.). [↑](#footnote-ref-12)
13. *prasnica* = samica ošípanej po prvom oprasení. Ošípaná = zviera druhu prasa domáce bez ohľadu na vek, pohlavie a plemennú príslušnosť (nariadenie vlády SR 735/2002 Z.z.). [↑](#footnote-ref-13)
14. Ide o dobu 24 po sebe idúcich kalendárnych mesiacov bez ohľadu na zrušenie, pozastavenie a následné obnovenie oprávnenia podnikať v tejto dobe. [↑](#footnote-ref-14)
15. Žiadateľ do podnikateľského plánu uvedie všetky komodity z tabuľky rozlíšenia štandardného výstupu, ktoré plánuje obhospodarovať, a to takým spôsobom, aby súčet ich štandardných výstupov bol rovnaký alebo vyšší ako súčet štandardných výstupov všetkých komodít, ktoré podnik obhospodaroval pri podaní ŽoNFP s výnimkou uvedenou v bode [2.1.1](#bod211) tejto výzvy. [↑](#footnote-ref-15)
16. Ide o súčet štandardných výstupov všetkých komodít z tabuľky rozlíšenia štandardného výstupu, ktoré žiadateľ plánuje obhospodarovať s výnimkou uvedenou v bode [2.1.1](#bod211) tejto výzvy. [↑](#footnote-ref-16)
17. Napr. ak žiadateľ pri podaní ŽoNFP preukázal, že hodnota štandardného výstupu jeho podniku (t.j. súčet štandardných výstupov všetkých komodít, ktoré obhospodaroval ku dňu podania ŽoNFP) je 40 000 €, tak v podnikateľskom pláne si musí naplánovať produkciu všetkých komodít (počet ha alebo zvierat), ktoré bude obhospodarovať tak, aby hodnota štandardného výstupu jeho podniku (t.j. súčet štandardných výstupov všetkých komodít, ktoré bude obhospodarovať) bola minimálne 40 000 € alebo viac. [↑](#footnote-ref-17)
18. Ide o súčet štandardných výstupov všetkých komodít z tabuľky uvedenej v bode [2.1.2](#bod212), ktorú žiadateľ obhospodaruje s výnimkou uvedenou v bode [2.1.1](#bod211) tejto výzvy. [↑](#footnote-ref-18)
19. Ak žiadateľovi klesnú deklarované/požadované stavy zvierat, je povinný nahradiť tento pokles stavov do 15 pracovných dní od poklesu stavov a následne do 7 pracovných dní uvedené nahradenie oznámiť PPA. [↑](#footnote-ref-19)
20. Pojem „operácia“ je definovaný v  čl. 2, ods. 9 nariadenia (EÚ) 1303/2013. [↑](#footnote-ref-20)
21. Čl. 65 ods. 11 nariadenia (EÚ) č. 1303/2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde a ktorým sa zrušuje nariadenie Rady (ES) č. 1083/2006. [↑](#footnote-ref-21)
22. Od 1.1.2016 EDES databáza nahrádza Systém včasného varovania (Early Warning System – EWS) a Centrálnu databázu vylúčených subjektov (Central Exclusion Database – CED). [↑](#footnote-ref-22)
23. Zákon 91/2016 Z.z. o trestnej zodpovednosti právnických osôb. [↑](#footnote-ref-23)
24. Ak sa krížovými kontrolami preukáže, že skutočná plocha žiadateľa je taká, že nespĺňa hodnoty v rámci požadovaného intervalu hodnôt štandardného výstupu, žiadateľ nie je oprávnený na podporu a bude mu vydané rozhodnutie o neschválení ŽoNFP. [↑](#footnote-ref-24)
25. V prípade zasielania žiadostí o zmenu stavu zvierat na CEHZ po dátume podania ŽoNFP, PPA nebude na tieto zmeny v CEHZ prihliadať a bude posudzovať stav zvierat v CEHZ ku dňu podania ŽoNFP. [↑](#footnote-ref-25)
26. vyplatenie druhej/záverečnej žiadosti o platbu je podmienené správnou realizáciou/odpočtom podnikateľského plánu. [↑](#footnote-ref-26)
27. Zodpovedajúce primerané zručnosti a schopnosti, získané v inej krajine EÚ ako v SR, sú rovnako relevantné. [↑](#footnote-ref-27)
28. Kapusta repková pravá – ozimná (kód SAPS 201); Kapusta repková pravá – jarná (kód SAPS 206); Repica olejnatá (kód SAPS 612) [↑](#footnote-ref-28)
29. Slnečnica ročná (kód SAPS 202) [↑](#footnote-ref-29)
30. Kukurica (kód SAPS 109) [↑](#footnote-ref-30)
31. Uvedené kritérium je v súlade so zákonom 365/2004 Z.z.(antidiskriminačný zákon) – viď § 8a (dočasné vyrovnávacie opatrenie). [↑](#footnote-ref-31)
32. vyplatenie druhej/záverečnej žiadosti o platbu je podmienené [správnou realizáciou](#bod24_2)/odpočtom podnikateľského plánu. [↑](#footnote-ref-32)
33. Európska komisia zriadila a prevádzkuje Systém včasného odhaľovania rizika a vylúčených subjektov – The Early Detection and Exclusion System (ďalej len „EDES databáza“), aby posilnila ochranu finančných záujmov Európskej únie. Od 1. januára 2016 EDES databáza nahrádza Systém včasného varovania (Early Warning System – EWS) a Centrálnu databázu vylúčených subjektov (Central Exclusion Database – CED). [↑](#footnote-ref-33)
34. Na právoplatnosť rozhodnutia sa vzťahuje § 52 správneho poriadku, t. j. rozhodnutie, voči ktorému nie je možné sa odvolať, je právoplatné. [↑](#footnote-ref-34)
35. Správnou realizáciou podnikateľského plánu sa rozumie zabezpečenie aktivít popísaných v podnikateľskom pláne a súčasne dodržanie, resp. prekročenie hodnoty štandardného výstupu podniku žiadateľa, ktorý preukázal pri podaní ŽoNFP. Správna realizácia podnikateľského plánu bude predmetom administratívnej kontroly a kontroly na mieste. [↑](#footnote-ref-35)
36. **Vzhľadom na to, že nie je možné určiť, kedy podá prijímateľ vzhľadom na podmienky výzvy poslednú žiadosť o platbu a berúc do úvahy termín na predkladanie žiadostí o priame podpory (máj), je nevyhnutné, aby žiadateľ vopred dbal na termíny, a tak si vopred zaistil, aby štandardný výstup jeho podniku za účelom vyplatenia poslednej žiadosti o platbu, bol rovnaký alebo vyšší ako pri podaní ŽoNFP**. Napr. ak prijímateľ predloží poslednú ŽoP v apríli 2025, udržanie/prekročenie **štandardného výstupu**, ktoré je podmienkou vyplatenia poslednej ŽoP, bude v prípade rastlinnej výroby preukazovať na základe žiadosti o priamu podporu, ktorú podal v r. 2024. Ak predloží poslednú ŽoP v júni 2025, udržanie/prekročenie **štandardného výstupu** bude preukazovať na základe žiadosti o priamu podporu podanej v roku 2025 a pod. [↑](#footnote-ref-36)